Olomoucký jazykový ostrov

Olomoucký jazykový ostrov () bol nemecký jazykový ostrov v Česku na strednej Morave, ktorý zahŕňal mesto Olomouc (Olmütz) a jeho okolie. 

Nemecká menšina v Olomouci tvorila jazykový ostrov, ktorý sa nachádzal mimo súvislého nemeckého osídlenia. Pred pripojením národnostne zväčša českých obcí v r. 1919 (vznikla tak Velká Olomouc) bol Olomouc nemeckým mestom so silnou českou menšinou, po pripojení sa pomer národností obrátil.

Okrem mesta Olomouc doň patrilo jedenásť obcí na južnom predmestí, a to: 
Neředín (dnes mestská časť Olomouca),
Nová Ulice (dnes mestská časť Olomouca), 
Povel (dnes mestská časť Olomouca),
Nové Sady (dnes mestská časť Olomouca),
Nový Svět (dnes mestská časť Olomouca),
Nemilany (dnes mestská časť Olomouca),
Kyselov (dnes časť olomouckej mestskej časti Olomouc-Slavonín),
Slavonín (dnes mestská časť Olomouca),
Hněvotín a 
Nedvězí. 

S ostrovom susedila ešte obec Pavlovice (dnes mestská časť Olomouca pod názvom Pavlovičky), kde Nemci tvorili 58 % obyvateľstva. Táto ale nebola zaradená do nárokov Nemeckého Rakúska, ktoré si nárokovalo olomoucký jazykový ostrov.

Olomoucký jazykový ostrov sa nachádzal relatívne blízko kompaktnému germanofónnemu územiu Šternberka, ale jeho závislosť na českom okolí bola nespochybniteľná. Celkový ráz ostrova bol v menšej miere nemecký, ako tomu bolo v prípade Brna. 

 Dejiny 
Spočiatku po vyhlásení ČSR miestni Nemci uvažovali, že sa pripoja k provincii Sudetenland, vyhlásenej Nemeckým Rakúskom, ktoré si naň činilo nárok.

V čase vyhlásenia ČSR mal Olomouc približne 20-tisíc obyvateľov, pričom približne tretinu tvorili Česi. Napriek českej menšine bol Olomouc spravovaný čisto nemeckým zastupiteľstvom, potreby českej menšiny boli zanedbávané. Neskrývaným cieľom snáh o odčinenie národnostnej nespravodlivosti bolo počeštenie Olomouca, to sa dalo dosiahnuť jedine administratívnym pripojením českých predmestských obcí. Obce, ktoré sa mali pripojiť k Olomoucu a vytvoriť Velký Olomouc, sa dali rozdeliť na dve skupiny, české a nemecké. Tak sa aj obce olomouckého jazykového ostrova (Nová Ulice a obce Neředín, Nové Sady, Nový Svět, Povel a Pavlovičky (vtedy Pavlovice), ktoré mali úplne nemeckú radničnú správu, stali súčasťou Velkého Olomouca. V týchto obciach vyvinul takzvaný Okresní národní výbor ešte pred začatím rokovaní o integrácii iniciatívu, ktorá mala viesť k zosadeniu miestnej správy.

Počet obyvateľov Olomouca sa pripojením 13 predmestských obcí zvýšil z 22-tisíc na 57-tisíc, zároveň sa rozloha mesta zväčšila z 300 ha na 4 053 ha.

 Demografia 
Podľa sčítania z roku 1910 žilo na území jazykového ostrova 37 443 obyvateľov, pričom 24 628 malo obcovaciu reč nemeckú (66 %). V roku 1921, v prvom česko-slovenskom sčítaní, sa na tom istom území sčítalo 42 149 obyvateľov, z nich tvorili Nemci už len 17 059 (40 %). 

 Referencie 

 Pozri aj 
 Veľký Olomouc

 Externé odkazy 
Martin Hájek: Magisterská diplomová práca:Odsun Němců z Olomouce 

 Literatúra 
 Bieberle, Josef: Olomoučtí Němci. K padesátému výročí jejich přesídlení. 1. Mezi dvěma světovými válkami. Střední Morava 3/1996, s. 4–12.
 Bieberle, Josef: Olomoučtí Němci. K padesátému výročí jejich přesídlení. 2. Poválečný rozchod. Střední Morava 4/1997, s. 4–22.
 Die Olmützer Sprachinsel (mit einer Karte). Wien 1919.
 Hájek, Martin: Odsun Němců z Olomouce. Vrahovice 2013. ISBN 978-80-260-4099-6.
 Hájek, Martin: Odsun Němců z Olomouce. 2. vydání. Vrahovice 2022. ISBN 978-80-11-01912-9.
 Hájek, Martin: Olomoučtí Němci 1918–1938. Olomouc 2018. ISBN 978-80-244-5726-0.
 Kux, Johann: Die deutschen Siedlungen um Olmütz: ein volksbodengeschichtliches Quellenwerk bis 1918, mit 47 Bildtafeln, 10 Karten und 8 Tabellen Besitzerreihen. Olmütz 1943.
 Kux, Johann: Geschichte der königlichen Hauptstadt Olmütz bis zum Umsturz 1918. Reichenberg 1937.
 Mezihorák, František: Olomoučtí Němci po druhé světové válce: Svaz domoviny Olomouce a střední Moravy = Olmützer Deutsche nach dem zweiten Weltkrieg: (Heimatverband Olmütz und Mittelmähren). Olomouc 2008. ISBN 978-80-7182-251-6.
 Motyčka, Lukáš – Opletalová, Veronika (eds.): Literární procházky německou Olomoucí = Literarische Wanderungen durch das deutsche Olmütz. Olomouc 2012. .
 Puš, Ivan: Olomoučtí Němci v letech 1880–1918. Olomouc 2018. (dizertačná práca na Univerzite Palackého v Olomouci)
 Šebestová, Pavlína: Die Olmützer Sprachinsel - Gedächtnis des Ortes und konkrete Schicksale der damaligen deutschen Bewohner. Ostrava 2010. (bakalárska práca na Ostravskej univerzite)

Kategória:Jazykové ostrovy
Kategória:Nemčina
Kategória:Morava
Kategória:Okres Olomouc